ফেসবুকে অবমাননাকর স্ট্যাটাস ‘ব্যবহার’ করার তথাকথিত অভিযোগে গ্রেফতার হওয়া টিটু রায়কে দু’দফা ৮ দিনের রিমান্ড শেষে আদালতে হাজির করা নিয়ে দিনভর নানা নাটক করেছে রংপুরের পুলিশ। গতকাল সংবাদ-এ প্রকাশিত রিপোর্ট থেকে জানা যায়, বেলা ১১টায় অত্যন্ত গোপনে সাদা রঙের একটি মাইক্রোবাসে টিটু রায়কে আদালতে এনে ৪ তলার একটি কক্ষে রাখা হয়। বিকেল সাড়ে ৪টায় কঠোর নিরাপত্তার মধ্যে টিটু রায়কে প্রিজন ভ্যানে করে নিয়ে যায় পুলিশ।